Weekenden bliver tilbragt i arresten for en nordjysk mand, der fredag tog en pistol med på værtshus.

Nordjyllands Politi oplyser, at manden havde fået lidt og drikke og på et tidspunkt tabte våbnet ned på gulvet. Han fik hurtigt stoppet det indenfor jakke igen, men andre gæster valgte at give politiet et kald. Umiddelbart ved ordensmagten ikke, hvad pistolen skulle bruges til. Men efter den seneste skærpelse af våbenloven, så udløser det automatisk et krav om varetægtsfængsling, når man går rundt med et skydevåben på sig, og derfor vil manden lørdag blive fremstillet i retten. /ritzau/